Oľšava (prítok Tople)

Oľšava staršie Olšava je potok na Zemplíne, v južnej časti okresu Vranov nad Topľou. Je to pravostranný prítok Tople, meria 16,8 km a je tokom VI. rádu. Za obcou Banské vytvára hlboko zarezané údolie s úzkym dnom a pomerne strmými brehmi.

 Prameň 
Pramení v Slanských vrchoch, v lokalite Ráztoky, na východnom svahu Mošníka (911,1 m n. m.) v nadmorskej výške cca 658 m n. m.

 Smer toku  
Od prameňa tečie najprv na sever, pri obci Banské na krátkom úseku na severovýchod, za obcou vytvára veľký oblúk prehnutým na sever, ktorým obteká masív Muru (502,2 m n. m.) a pokračuje na juhovýchod, následne na krátkom úseku tečie na juh, na dolnom toku tečie už len východným smerom.

 Geomorfologické celky  
Slanské vrchy, geomorfologický podcelok Mošník, na časti toku je Olšava hranicou medzi geomorfologickými podcelkami Mošník na pravom a Makovica na ľavom brehu
Východoslovenská pahorkatina, geomorfologický podcelok Podslanská pahorkatina
Východoslovenská rovina, geomorfologický podcelok Ondavská rovina

 Prítoky  
Pravostranné: prítok zo severného svahu Strednej hory (763,1 m n. m.), Olšavka, Komorský potok (208,5 m n. m.), Zárubský potok, Davidovský potok
Ľavostranné: Banský potok, Čirchliansky potok, prítok spod Banských lazov a prítok z oblasti Harangova

 Ústie  
Do Tople sa vlieva východne od obce Sačurov v nadmorskej výške 114,1 m n. m.

 Obce  
Banské
Davidov 
Sačurov

 Referencie 

 Iné projekty 

Kategória:Potoky na Slovensku
Kategória:Povodie Tople
Kategória:Vodné toky v Slanských vrchoch
Kategória:Vodné toky vo Východoslovenskej pahorkatine
Kategória:Vodné toky na Východoslovenskej rovine
Kategória:Vodné toky v okrese Vranov nad Topľou